แบงก์โน้ตส์
ขอคารวะแทนคนไทยในน้ำใจของคนญี่ปุ่น ที่ช่วยเหลือผู้ประสบภัยน้ำท่วมด้วยมนุษยธรรม
29 พ.ย. 2554

น้ำใจ
ขอคารวะแทนคนไทยในน้ำใจของคนญี่ปุ่น ที่ช่วยเหลือผู้ประสบภัยน้ำท่วมด้วยมนุษยธรรม




ล่าสุด ไชยฤทธิ์ อนุชิตวรวงศ์ ผู้ช่วยผู้จัดการใหญ่ ธนาคารกรุงเทพ บอกว่า คนญี่ปุ่นได้ร่วมบริจาคช่วยเหลือคนไทยโดยโอนเงินผ่าน ธนาคารกรุงเทพ สาขาโตเกียวและสาขาโอซากา เพื่อช่วยเหลือบุคคลในครอบครัว และเพื่อบริจาคเงินผ่านไปยังหน่วยงานต่างๆ รวมทั้งสิ้น 120 ล้านเยน หรือประมาณ 45 ล้านบาท 
ผู้โอนเงินช่วยเหลือมีทั้งที่เป็นชาวญี่ปุ่นและหน่วยงานราชการที่ได้รับมอบเงินบริจาคจากองค์กรต่างๆ ถึง 79 ล้านเยน หรือประมาณ 29 ล้านบาท 
ชาวไทยที่อาศัยอยู่ในญี่ปุ่น สถานเอกอัครราชทูตไทย ประจำกรุงโตเกียว และสถานกงสุลใหญ่ ณ นครโอซากา มอบอีก 41 ล้านเยน หรือ 15 ล้านบาท ที่เหลือเป็นเงินโอนโดยชาวต่างชาติ จากประเทศอื่นๆ ที่อาศัยในญี่ปุ่น
ธนาคารกรุงเทพได้ยกเว้นค่าธรรมเนียมการโอนเงิน 1,500 เยนต่อธุรกรรม โดยเรียกเก็บเพียงแค่ค่าใช้จ่ายการสื่อสารเท่านั้น
ขอบคุณธนาคารกรุงเทพ ที่เป็นสื่อกลางในการตั้งกล่องรับบริจาคเงินช่วยเหลือผู้ประสบอุทกภัยในครั้งนี้ด้วย 
ร่วมกันถอดหมวกคำนับให้ทุกน้ำใจ